OMD „REGATUL ARGEȘULUI”
ORGANIZAȚIA DE MANAGEMENT AL DESTINAȚIEI „REGATUL ARGEȘULUI”
ANUNȚ DE RECRUTARE
MANAGER DE DESTINAȚIE TURISTICĂ
Organizația de Management al Destinației „Regatul Argeșului” organizează procedură de recrutare pentru ocuparea postului de MANAGER DE DESTINAȚIE TURISTICĂ, în conformitate cu art. 10³ din Ordonanța Guvernului nr. 58/1998 privind organizarea și desfășurarea activității de turism în România, cu modificările și completările ulterioare, și cu Procedura internă de angajare aprobată de Consiliul Director al Organizației.
Descrierea postului
Managerul de destinație turistică coordonează implementarea strategiei de dezvoltare și marketing turistic a destinației Argeș, gestionează brandul de destinație și campaniile de promovare, reprezintă operativ Organizația în relația cu autoritățile publice, operatorii economici și partenerii din turism, fundamentează bugetul și proiectele de finanțare ale Organizației și raportează periodic Consiliului Director.
Cerințe minime
1. studii superioare finalizate cu diplomă de licență;
1. absolvent al Programului Postuniversitar de formare si dezvoltare profesionala continua - Manager Destinatie Turistica, în cazul în care candidatul nu deține această calificare la data înscrierii, acesta va avea obligația de a absolvi programul în termen de 1 an de la data angajării în funcție.
1. experiență profesională de minimum 3, dintre care cel puțin 2 ani în funcții de coordonare/management de proiecte, marketing turistic, dezvoltare regională sau administrație publică din domeniul turismului;
1. cunoștințe privind mecanismele de finanțare europeană și națională a turismului (PR Sud-Muntenia, PNRR, AFCN) și privind cadrul legal al organizațiilor de management al destinației;
1. competențe de management de echipă, negociere și relaționare instituțională;
1. cunoașterea unei limbi de circulație internațională la nivel avansat; o a doua limbă străină constituie avantaj;
1. competențe digitale (marketing digital, raportare, gestiune de proiect);
1. lipsa antecedentelor penale incompatibile cu funcția și inexistența unui conflict de interese față de Organizație.
Dosarul de candidatură trebuie să conțină
1. cerere de înscriere / scrisoare de intenție;
1. curriculum vitae, format Europass;
1. copii ale actelor de studii și ale documentelor care atestă experiența profesională;
1. cazier judiciar sau declarație pe propria răspundere privind inexistența antecedentelor penale incompatibile, cu obligația prezentării cazierului până la data numirii;
1. declarație pe propria răspundere privind inexistența unui conflict de interese sau a unei incompatibilități față de Organizație.
Perioadă și modalitate de depunere
Termen de depunere: 10 zile calendaristice de la data publicării prezentului anunț, respectiv până la data de 27.07.2026, ora 24.00.
Modalitate de depunere: prin e-mail, la adresa: office@regatulargesului.com, cu mențiunea „Candidatură Manager de destinație”, sau la sediul Organizației din Piața Vasile Milea, nr 1, etaj 4, camera 430.
Etapele de selecție
1. verificarea eligibilității dosarelor (etapă eliminatorie);
1. interviu susținut în fața comisiei de concurs — probă unică de departajare, în urma căreia se stabilește candidatul admis.
Rezultatele fiecărei etape se comunică individual candidaților, prin e-mail.
Informații suplimentare
Persoană de contact: Dinică Nicolae
Telefon: 0748 154 823
E-mail: office@regatulargesului.com
Data publicării anunțului: 16.07.2026

